Høvåg kirke

Høvåg kirke er en kirke fra 1100-tallet i Høvåg i Lillesand kommune, Agder fylke. Byggverket er i stein og tre og har 400 plasser. Kirken var opprinnelig en steinkirke, ca 10 meter lang. Etter at sognet kjøpte kirken fra kong Frederik IV i 1723, ble den utvidet med to fløyer: mot vest i 1768 og mot nord i 1828. Dette «nye» tverrskipet er nå kirkens hovedskip, med inngang i nord. Kirkerommet er formet som en T med alteret i sentrum. Mens man tidligere hadde kirkebenker med dører som viste hvilke gårder som skulle bruke benkene, har man fra 1935 hatt åpne benker. En dør er restaurert og tatt vare på ved klokkerstolen til høyre for alteret. Altertavla er et triptyk fra om lag 1620 av en ukjent kunstner. De tre bildene representerer tro, håp og kjærlighet. Kjærligheten vises i midtpartiet som den oppstandne en Jesus Kristus; i det venstre feltet representerer en troen, med et kors og en nattverdkalk i hendene. Til høyre er en kvinne med en fugl i hånden et uttrykk for håp. Prekestolen er også fra om lag 1660. Bildene i feltene på prekestolen er av de fire evangelister. Referanser Litteratur Skjerdal, Terje S., red. (2023). Høvåg kirke : de første 800 årene. Høvåg museums- og historielag. ISBN 9788299182850. Jessen, Vidar Corn (2004). Høvåg kirke: arv fra fortiden, nærvær i nåtiden, gave til fremtiden. Høvåg museums- og historielag. ISBN 8230301549. Bjarne Nenseter (tekst) og Halvor Tveraaen (bilder) (1994). På kirkevandring i Aust-Agder. Arendal: Kilden forlag. s. 66–67. Eksterne lenker Menighetens presentasjon av kirke og bedehus Høvåg kirke på Agderkultur.no (no) «Høvåg kirke». Kirkesøk. Den norske kirke. (no) «Høvåg kirke». Kulturminnesøk. Riksantikvaren – Direktoratet for kulturminneforvaltning.